Hlina, Alojz, poslanec NR SR (2015-06-18):
Vážený pán predseda, vážený pán minister, vážené kolegyne, kolegovia, keďže sme v prvom čítaní, tak pokúsim sa pozrieť na ten zákon z pohľadu toho, ako je postavený. Vzhľadom na krátkosť času, pripúšťam, že sa môžem v niečom mýliť, ale chcem mať v niektorých veciach jasno. Koniec koncov ja to pripúšťam, že je to tak aj inokedy, nielen teraz. Ale nedá mi, aby som to nespomenul. Ešte skôr ako začnem, vás, pán minister, mrzí tá podozrievavosť taká, čo tu zaznela, aj mňa mrzí, ale ja za ňu nemôžem. Čiže na to, že je, sú splnené určité predpoklady. Prosím vás pekne, ak sme sa rozhodli, že, áno, ako sme už definovali, že tu nelámeme koleso, bojím sa toho, že tu sú možno skutočnosti, ktoré by sme si mali povedať. Prvé, pri čom sa chcem zastaviť. Hovoríme, to tu tak sa objavuje, o automobilke, hej. A to je priemyselná výroba. Len potom by ma zaujímalo, prečo tu máme aj služby, hej. Máme tu služby a oblasť výskumu a vývoja. A to je napríklad, hej, že teda my umožňujeme podľa tohto zákona využiť tieto ustanovenia pre niečo, čo vytvorí buď teda priemyselnú výrobu, službu, alebo výskum a vývoj, tak poďme postupne. Priemyselný vývoj či priemyselná výroba je v zásade v poriadku. To sa týka prípadne tej automobilky, služby môžu byť aj v megakasíne, aj v hoteli, aj v tom Krtkolande. Ja by som to tam nedával, ja neviem teda lebo ja zas nezdieľam to presvedčenie, že kvôli službám nejakým by sme mali proste tak významnú skutočnosť a taký nárast do proste práv realizovať. A výskum a vývoj, ten je tu podľa mňa zbytočný. Už mi len povedzte, čo chcete na 250 hektároch pre výskum a vývoj postaviť u nás na Slovensku. Prosím vás, viete, nič v zlom, ja fandím našej krajine. Ale tam, kde ide o postavenie na 250 hektároch niečoho pre výskum a vývoj, by sme museli byť aj my poslanci. Pardon, ja sa sám zasmejem tomu. No čiže tu by sme už museli byť výskumníci všetci. Naozaj na 250 hektároch realizovať niečo, čo je výskum, vývoj, uznáte to sami, je podľa mňa moc. Takže ja by som toto tiež vypustil. A naozaj to je proste kvôli tej čistote toho textu a možno aj kvôli tomu, aby sa tu neobjavili nejaké proste také podozrievania a neviem čo. Priemyselná výroba. Nuž, dobre, už sme tu niečo prelomili, už to bolo dávnejšie, ale niežeby som nefandil službám, výskumu a vývoju, ale to môže byť. Viete, ja si to pamätám, ako to predali, mesto predalo vo Vajnoroch obrovský pozemok letiska, čo to tam malo byť, pán Osuský, tam mal byť Silicon, Valley tam mal byť minimálne. Viete, takto tých našich ľudí lakujú tým, čo tam všetko bude. A myslím, že teraz tam otvárali nejaké shopping centrum (Vajnoria). Viete, to sa potom vtedy predávalo za takú cenu, lebo však tam budeme skúmať ja neviem čo. Tam budeme kvantovú fyziku robiť. No a nakoniec tam kupujeme rožky, hej. Čiže tohto by som sa bál, hej. Tak by som teda kľudne vyhodil výskum aj vývoj a služby. To je prvá vec, na ktorú som chcel upozorniť. Druhá vec, na ktorú chcem upozorniť, zjednodušene v zásade to je to, čo som hovoril, že mám určitú obavu, že teda urobíme to, nerealizuje sa to, ale už sa tu bude čubriť. No tak viete, to takto funguje, hej. A teraz prečo si to myslím? Ja nehovorím, že to bol zámer, ale možno ma aj presvedčí váš právny tím, že to je v poriadku. My hovoríme, že keď my spustíme procesy podľa tejto novely, hej, a teraz nech je to pre tú priemyselnú výrobu, vydá sa to rozhodnutie, to je dôležité, o významnej investícii, nájde sa to územie, dá sa tam to predkupné právo a vy tu máte v tej sedmičke § 3, kedy to zaniká, hej. To je to, čoho som sa bál, to, na čo som sa pýtal, či tam nie je nejaká reverzná poistka na to, že nebude sa to realizovať, aby sa to znova nepokazilo, aby sme o to neprišli, lebo vyzerá to tak, že časť alebo väčšiu časť tých pozemkov nadobudne potom štát. Čiže aby sa to dalo pochopiť zjednodušene, trošku ma to aj ruší, ale to nevadí, zjednodušene sa to dá povedať, vy to tu definujete, že keď zaniká právo, ktoré udeľujete, vtedy ak sa do dvoch rokov od schválenia návrhu na vydanie osvedčenia investícia vládou nevykoná, to, presne vzaté, neviem, čo znamená, hej, že sa to nevykoná, neviem, čo to je, no moment, lebo v ďalšom hovoríte, alebo ak sa nezačne vyvlastňovacie konanie, no a viete to, prísne vzaté, môže, dobre, ak je toto prvé, nastať to, čo hovorí pán spravodajca, to znamená, že teda začne sa to realizovať. Čiže sme happy, podarilo sa to, tešíme sa tomu, začne sa to realizovať, ak to je to, tak je to dobré, ale vy hovoríte o nezačatí vyvlastňovacieho konania a to sa už nepodmieňuje. To znamená, prísne vzaté, ten podnik, ktorý spustí tie procesy, spustí vyvlastňovacie konanie aj keby nenastala tá skutočnosť, pre ktorú vlastne to celé sme začali, tak už to predkupné právo nezaniká, lebo on splnil túto podmienku. Ale znova som pripravený veriť tomu, že to niekto vysvetlí a povie, že to tak nie je, ale bojím sa toho, že to tak je, to znamená, aby sa nám nestalo to, že z automobilky nič nebude, ale keďže veľmi rýchlo spustili tie procesy vyvlastňovacie, už ergo s nimi začali, splnili tú podmienku. To, kvôli čomu sa to celé začalo, nie je už pre tú chvíľu podstatné, ale splnili tú druhú podmienku, lebo majú tu dve podmienky, buď jednu alebo druhú. Tú druhú splnili, čiže že už v tom pokračujú. Viete, to ja poznám, 250 hektárov scelených je veľký zákusok a veľkým pokušením, hej, my, keď sme vedeli proste oddlžiť VÁHOSTAV z bankového odvodu, tak ja sa mám určitú obavu, že my umožníme tomu podniku, že nadobudne, vytvorí ten strategický park, bude ho mať, hej, lebo spustí tie procesy, aj keď už to nebude potom tá automobilka. A čo tu bude ďalej? Tak proste znova je tu riziko, že už tá firma, ktorá je držiteľom toho, to buď predá alebo prenajme na tisíc rokov za euro, to nikto nevie, hej. Proste to tiež bolo dobré. Potom by sme mali radšej to nechať tak. To je tá reverzná poistka. To znamená vycizelovať to, že, dobre, nerealizovalo sa to pre to, pre čo sme to chceli, tak dovidenia, hej. No z toho textu to nie je jednoznačne, ale pripúšťam pre krátkosť času, že sa mýlim. Ale ja to čítam tak, že buď splníte tú prvú podmienku alebo tú druhú podmienku. Ak splníte tú druhú podmienku, to znamená, začnete vyvlastňovať, lebo vy už potom môžete vyvlastňovať, hej, tak už vlastne ste ju splnili, čiže tomu podniku to predkupné právo, ktoré je definované v tom inom odseku, nezaniká. Priznávam sa s rezervou, ak mi na toto zodpovedajúco odpoviete, tak budem spokojnejší, inak navrhujem, že by sme to cizelovali v druhom čítaní ako služby, pričom vedu a výskum tam kľudne môžeme vypustiť a potom mať jasno v tom, že teda bude to vyvlastnené v prospech tej priemyselnej výroby, pre ktorú sme to vlastne celé spustili. A tú dôveru veľkú ja nemám? No ale však už niekomu veriť niekedy treba. Čiže naozaj treba vydať to rozhodnutie, to osvedčenie o tej významnej investícii naozaj, nie Krtkolandu, ale tej automobilke, hej. Keď to bude tak, tak možno sa bude dať o tom rozprávať. Ďakujem.